Hønefoss Taxi

miniatyr|Drosjeplassen på 70-tallet i Fossetorget
Hønefoss Taxi SA er drosjesentral for kommunene Ringerike og Hole i Buskerud fylke. Sentralen ligger i Storgaten 8, i direkte tilknytning til den nye drosjeholdeplassen og Sentrum stopp (bussterminalen), like ved Søndre torv i sentrum av Hønefoss.

 Om Hønefoss Taxi 
Hønefoss Taxi ble etablert som BA (andelslag med begrenset ansvar) i 1998, men selskapsformen ble endret til SA fra 6. februar 2012.Hønefoss Taxi – endring av selskapsform fra BA til SA og godkjenning av nye vedtekter. Journaldokument. Buskerud fylkeskommune. Besøkt 2012-04-22

Bilparken teller cirka 30 drosjer, hvorav flere med utvidet setekapasitet (6-seter, 8-seter, 12-seter, 16-seter) og rullestolkapasitet. Sentralen er utstyrt med moderne flåtestyring via GPS, og bilene har taxametere levert av svenske MegTax. I tillegg til drosjebilparken som er fast stasjonert i Hønefoss, er det to biler fast stasjonert i Nes i Ådal og en på Nakkerud/Tyristrand (8-seter). I tillegg finnes en rullerende ordning blant Hønefossdrosjene med dedikert bil for Hole på hverdager.

Distriktet (Ringerike og Hole) er maksimalpris-regulert (jfr. maksimalprisforskriftenFOR-2007-03-09-265: Forskrift om maksimalpriser for kjøring med drosjebil. Fornyings- administrasjons, og kirkedepartementet, avd. Konkurransetilsynet). Hønefoss Taxi ble sertifisert som miljøfyrtårn i 2013.Ringerikes Blad. (2013). Nye miljøfyrtårn. ringblad.no. Besøkt 2013-06-18 Sjåførene må bestå kjentmannsprøve. Selskapet har fem ansatte, hvorav to heltidsstillinger og to deltidsstillinger i bookingavdelingen.

 Historie 
Hønefoss Taxi er distriktets eldste drosjesentral. Den er en direkte etterfølger av Hønefoss Vognmandsforening og Hønefoss Drosjeeierforening (stiftet den 10. mai 1926). De første automobildrosjene kom til Ringerike i 1912, men de var mer kostbare å fare med enn hestedrosjene. Den første drosjesjåføren på Ringerike var Johan Jensen fra Norderhov. I 1923 var de 12 drosjer rundt om i distriktet, alle med bevilgning. I tillegg fantes rundt 30 såkalte billigbiler, som var datidens piratdrosjer. Det var imidlertid lovlig å kjøre folk mot betaling uten bevilgning fram til 1926/1927, da det i medhold av den såkalte Automobilloven ble innført bevilgningstvang for alle. Til å begynne med var det 20 drosjebevilgninger på Ringerike, men det ble bestemt at disse skulle reduseres til 10 med naturlig avgang.

Den første drosjebua ble etablert i Hønefoss i 1928. Den måtte fjernes hver sommer, men etter noen år ble den «bare stående». Dagens drosjebu ligger i forbindelse med drosjeholdeplassen og parkeringsplassen i Fossveien. Denne eiendommen skal bebygges i nær framtid, noe som vil medføre at holdeplassen, som er hovedholdeplass i Hønefoss, må relokaliseres. Den gamle drosjebua vil da forsvinne for godt.

Da Hønefoss Taxi ble etablert i 1998 ble sentralen lagt til drosjebua i Fossveien. Etter hvert som selskapet gikk over til moderne flåtestyring med data, ble det behov for større plass. Sentralen ble da flyttet til Hønen Handel ved Hønenkrysset i Norderhov, mens drosjebua i sentrum ble ren hvilebu for sjåførene. Da det ble klart at eiendommen der drosjebua ligger skulle utbygges, ble det besluttet å anskaffe nye og mer tidsriktige lokaler, der alt igjen ble samlet under et tak. Valget falt da på lokalene i den opprinnelige Bryggerigården, midt i hjertet av Hønefoss.

 Referanser 

 Eksterne lenker 
 Hønefoss Taxi

Kategori:Norske drosjeselskaper
Kategori:Samferdsel i Ringerike
Kategori:Samferdsel i Hole